‘এই ওয়েব সিরিজ আমার জীবনে অনেক বদল এনেছে’

ফিরছেন সুস্মিতা সেন। ওয়েব সিরিজ ‘আরিয়া’র হাত ধরে ডিজিটাল ডেবিউ হয়েছিল তাঁর। এবার অপেক্ষা দ্বিতীয় সিজনের। আসতে চলেছে ‘আরিয়া-২’। জানা যাচ্ছে দ্বিতীয় সিজনের জন্য অনেক বেশী নিজেকে তৈরি করেছেন সুস্মিতা। সম্প্রতি এক সাক্ষাৎকারে প্রাক্তন মিস ইউনিভার্স জানিয়েছেন, আগের বারের তুলনায় আগামী সিরিজে দর্শকরা তার কাছ থেকে আরও বেশি প্রত্যাশা করতে পারেন। তিনি বলেন, তাঁর দুই কন্যা রেনে এবং আলিশা জানে যে তাদের মা আগামী সিরিজের জন্য অনেক বেশি প্রস্তুতি নিয়েছে। এই কামব্যাকে ওরা খুব খুশি। আসলে ওরাই আমার ভালো কাজের মূল শক্তি। আমার কাজ দেখে ওদের চোখে গর্ব দেখেছি। সুস্মিতার নিজের কথায় এই ওয়েব সিরিজ তাঁকে বিভিন্নভাবে বদলে দিয়েছে। ‘আরিয়া ২’ সম্পর্কে সুস্মিতা যথেষ্ট আশাবাদী, এই সিরিজের কাজ দেখে দর্শকরা তাকে আরো বেশি পছন্দ করবে বলে তিনি নিশ্চিত। এই সিরিজে অভিনয় করতে গিয়ে জীবনে অনেক চ্যালেঞ্জের সম্মুখীন হতে হয়েছে বলে সুস্মিতার অভিমত। এই কাজ করার জন্য আমি কঠিন পরিশ্রম করেছি। এই চরিত্রটাই সেই পুরস্কার হিসেবে আমি গণ্য করি। নানান দিক থেকে তা আমার জীবন বদলে দিয়েছে। যে কোনো অভিনেতার কাছে এইরকম একটা চরিত্র ভীষণভাবে আকাঙ্ক্ষিত। এই সিরিজ মানুষ হিসেবেও আমাকে অনেক বেশি উন্নততর করেছে।